CELEX: 62012CA0166
Language: sk
Date: 2013-12-05 00:00:00
Title: Vec C-166/12: Rozsudok Súdneho dvora (piata komora) z  5. decembra 2013 (návrh na začatie prejudiciálneho konania, ktorý podal Krajský soud v Praze — Česká republika) — Radek Časta/Česká správa sociálního zabezpečení [Prejudiciálne konanie — Článok 11 ods. 2 prílohy VIII Služobného poriadku úradníkov — Nariadenie (EHS, Euratom, ESUO) č. 259/68 a nariadenie (ES, Euratom) č. 723/2004 — Úradníci Únie — Práva na dôchodok získané vo vnútroštátnom systéme — Prevod do dôchodkového systému Únie — Metóda výpočtu — Pojem „kapitálová hodnota práv na dôchodok“ ]

15.2.2014   
            
            
               SK
            
            
               Úradný vestník Európskej únie
            
            
               C 45/8
            
         Rozsudok Súdneho dvora (piata komora) z 5. decembra 2013 (návrh na začatie prejudiciálneho konania, ktorý podal Krajský soud v Praze — Česká republika) — Radek Časta/Česká správa sociálního zabezpečení
   (Vec C-166/12) (1)
   
   (Prejudiciálne konanie - Článok 11 ods. 2 prílohy VIII Služobného poriadku úradníkov - Nariadenie (EHS, Euratom, ESUO) č. 259/68 a nariadenie (ES, Euratom) č. 723/2004 - Úradníci Únie - Práva na dôchodok získané vo vnútroštátnom systéme - Prevod do dôchodkového systému Únie - Metóda výpočtu - Pojem „kapitálová hodnota práv na dôchodok“)
   2014/C 45/15
   Jazyk konania: čeština
   
      Vnútroštátny súd, ktorý podal návrh na začatie prejudiciálneho konania
   
   Krajský soud v Praze
   
      Účastníci konania pred vnútroštátnym súdom
   
   
      Žalobca: Radek Časta
   
      Žalovaná: Česká správa sociálního zabezpečení
   
      Predmet veci
   
   Návrh na začatie prejudiciálneho konania — Krajský soud v Praze — Výklad článku 4 ods. 3 Zmluvy o EÚ a článku 11 ods. 2 príloha VIII nariadenia Rady (EHS, Euratom, ESUO) č. 259/68 z 29. februára 1968, ktorým sa stanovuje Služobný poriadok úradníkov Európskych spoločenstiev a Podmienky zamestnávania ostatných zamestnancov Európskych spoločenstiev, v znení nariadenia Rady č. 723/2004 (Ú. v. ES L 56, s. 1; Mim. vyd. 01/002, s. 5), zmeneného a doplneného nariadením Rady (ES, Euratom) č. 723/2004 z 22. marca 2004, ktorým sa mení a dopĺňa Služobný poriadok zamestnancov Európskych spoločenstiev a Podmienky zamestnávania ostatných zamestnancov Európskych spoločenstiev (Ú. v. EÚ L 124, s. 1; Mim. vyd. 01/002, s. 130) — Prevod dôchodkových nárokov nadobudnutých pred vstupom úradníka do služby Únie — Pojem „kapitálová hodnota práv na dôchodok“ — Vnútroštátna právna úprava, ktorá stanovuje spôsob výpočtu dôchodkových nárokov ponúknutých na prevod, ktorá vedie k stanoveniu hodnoty výrazne nižšej, ako je suma príspevkov zaplatených do vnútroštátneho dôchodkového systému
   
      Výrok rozsudku
   
   
               1.
            
            
               Článok 11 ods. 2 prílohy VIII nariadenia Rady (EHS, Euratom, ESUO) č. 259/68 z 29. februára 1968, ktorým sa ustanovuje Služobný poriadok úradníkov Európskych spoločenstiev a Podmienky zamestnávania ostatných zamestnancov Európskych spoločenstiev a zavádzajú osobitné prechodné opatrenia uplatniteľné na úradníkov Komisie, zmeneného a doplneného nariadením Rady (ES, Euratom) č. 723/2004 z 22. marca 2004, sa má vykladať v tom zmysle, že členský štát môže stanoviť výšku kapitálovej hodnoty dôchodkových práv na základe metódy poistno-matematického ekvivalentu, metódy paušálnej nominálnej hodnoty alebo aj na základe iných metód, za predpokladu, že suma, ktorá sa má previesť, materiálne predstavuje práva na dôchodok získané na základe predchádzajúcich činností dotknutého úradníka.
            
         
               2.
            
            
               Článok 11 ods. 2 prílohy VIII nariadenia č. 259/68, zmeneného a doplneného nariadením č. 723/2004, a článok 4 ods. 3 ZEÚ sa majú vykladať v tom zmysle, že nebránia použitiu takej metódy výpočtu kapitálovej hodnoty práv na dôchodok získaných na základe predchádzajúcich činností, ako je metóda upravená v českých právnych predpisoch, a to ani v prípade, keď táto metóda vedie k tomu, že suma kapitálovej hodnoty, ktorá sa má previesť do dôchodkového systému Únie, nedosahuje ani polovicu objemu príspevkov zaplatených úradníkom a jeho bývalým zamestnávateľom do vnútroštátneho dôchodkového systému.
            
         
               3.
            
            
               Článok 11 ods. 2 prílohy VIII nariadenia č. 259/68, zmeneného a doplneného nariadením č. 723/2004, a článok 4 ods. 3 ZEÚ sa majú vykladať v tom zmysle, že na účely výpočtu výšky kapitálovej hodnoty dôchodkových práv získaných vo vnútroštátnom dôchodkovom systéme, ktorá sa má previesť do dôchodkového systému Únie, sa nemá prihliadať na obdobie, počas ktorého už úradník patril do dôchodkového systému Únie.
            
         
      (1)  Ú. v. EÚ C 200, 7.7.2012.